Atuona

Atuona – gyvenvietė Okeanijoje, Prancūzijos Polinezijoje, Markizų salose, pietinėje Hiva Oa salos dalyje, prie Atuonos įlankos. Tuojau už miestelio iškilęs Temetiu kalnas (1213 m). Veikia Polio Gogeno kultūros centras.

Seniau Atuona buvo Markizų salų administracinis centras, bet vėliau perkeltas į Taiohae (Nuku Hivos saloje).

Atuonoje savo gyvenimo pabaigą praleido žymus prancūzų dailininkas Polis Gogenas. Palaidotas vietinėse Kalvarijos kapinėse. Čia taip pat palaidotas ir belgų dainininkas Žakas Brelis.

Šaltiniai 

Prancūzijos Polinezijos gyvenvietės